బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
భారీ లాభాల్లో స్టాక్ మార్కెట్లు
రిజర్వు బ్యాంకు ఆఫ్‌ ఇండియా(ఆర్‌బీఐ) పాలసీ ప్రకటనకు ముందు దేశీయ స్టాక్‌ మార్కెట్లు భారీ లాభాలతో ప్రారంభమయ్యాయి. అమెరికా, చైనాల మధ్య సుంకాల యుద్ధం మరో స్థాయికి చేరడంతో నిన్న భారీగా పతనమైన ప్రపంచ మార్కెట్లు, నేటి ట్రేడింగ్‌లో కోలుకున్నాయి
Samayam Telugu | Updated:
Apr 5, 2018, 11:58AM IST
లాభ‌ప‌డ్డ దేశీయ మార్కెట్లు
రిజర్వు బ్యాంకు ఆఫ్‌ ఇండియా(ఆర్‌బీఐ) పాలసీ ప్రకటనకు ముందు దేశీయ స్టాక్‌ మార్కెట్లు భారీ లాభాలతో ప్రారంభమయ్యాయి. అమెరికా, చైనాల మధ్య సుంకాల యుద్ధం మరో స్థాయికి చేరడంతో నిన్న భారీగా పతనమైన ప్రపంచ మార్కెట్లు, నేటి ట్రేడింగ్‌లో కోలుకున్నాయి. ప్ర‌పంచ‌వ్యాప్తంగా సెంటిమెంటు మెరుగుప‌డ‌టం కూడా మార్కెట్లు లాభాల జోరు కొన‌సాగింపుకు కార‌ణ‌మైంది. దీంతో దేశీయ స్టాక్‌ మార్కెట్లు కూడా గ్లోబల్‌ మార్కెట్లకు అనుగుణంగా భారీ లాభాల‌ను కొన‌సాగిస్తున్నాయి. ప్రారంభంలో 350 పాయింట్లకు పైగా ఎగిసిన సెన్సెక్స్‌,11.51 గం.ల స‌మ‌యానికి 438.68 పాయింట్ల లాభంతో 33,457.75 వ‌ద్ద కొన‌సాగుతోంది.
భారీ లాభాల్లో దేశీయ మార్కెట్లు
బీఎస్ఈలో ఇప్ప‌టివ‌ర‌కూ ట్రేడైన షేర్ల‌లో 1887 లాభ‌ప‌డ‌గా... 454 మాత్ర‌మే న‌ష్టాల్లో కొన‌సాగుతున్నాయి. మిడ్ క్యాప్స్ షేర్లలో జిందాల్ స్టీల్, పేజ్, ఎల్ అండ్ టీ ఫైనాన్స్, బ్యాంక్ ఆఫ్ ఇండియా, రామ్‌కో సిమెంట్, శ్రీ‌రామ్ ట్రాన్స్ ఫోర్ట్స్, రిల‌య‌న్స్ క్యాపిట‌ల్, సెయిల్, కెన‌రా బ్యాంక్, రిల‌య‌న్స్ ఇన్ ఫ్రా, పిర‌మ‌ల్, ఎం అండ్ ఎం ఫైనాన్స్, 3ఎం త‌దిత‌ర కంపెనీలు 6 నుంచి 3 శాతం మ‌ధ్య పైకి ఎగిశాయి.
నిఫ్టీ మిడ్‌క్యాప్‌ ప్రారంభంలో 1.6 శాతం ర్యాలీ జరిపింది. నిఫ్టీ ఐటీ 1.3 శాతం, పీఎస్‌యూ బ్యాంకు 1.6 శాతం లాభపడ్డాయి. మెటల్‌, రియాల్టీ అయితే ఏకంగా 2 శాతానికి పైగా పెరిగాయి. మరోవైపు నేడు మధ్యాహ్నం ఆర్‌బీఐ ఈ ఆర్థిక సంవత్సరపు తొలి ద్వైమాసిక పరపతి సమీక్షను ప్రకటించనుంది. రెండు రోజుల నేపథ్యంలో మానిటరీ పాలసీ కమిటీ నిన్న(బుధవారం) భేటీ అయింది. ప్రారంభంలో టాటా స్టీల్‌, యూపీఎల్‌, యస్‌ బ్యాంకు, టాటా మోటార్స్‌, బజాజ్‌ ఫిన్‌సర్వ్‌, ఎం అండ్‌ ఎం, ఐషర్‌ మోటార్స్‌, అదానీ పవర్‌, కొటక్‌ మహింద్రా బ్యాంకు, ఎల్‌ అండ్‌ టీ, ఇండస్‌ఇండ్‌ బ్యాంకు, ఐటీసీ, ఎస్‌బీఐ 3 శాతం వరకు లాభపడ్డాయి
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.